stanford-oval/wikipedia huggingface dataset:
Warren Sapp
Muuta

Sapp on toiminut vuodesta 2008 lähtien asiantuntijana NFL:n omalla televisiokanavalla, NFL Networkilla. Samana vuonna hän oli kilpailijana ABC:n Dancing with the Starsin seitsemännellä tuotantokaudella ja sijoittui parinsa Kym Johnsonin kanssa toiseksi.
Vielä virtaa

Vielä virtaa (engl. Last of the Summer Wine) oli pisimpään tehty brittiläinen, BBC:n tuottama komediasarja. Sarjaa tehtiin vuodesta 1973 vuoteen 2010 kaikkiaan 295 jaksoa 31 tuotantokauden aikana. Suomessa sitä on esittänyt Yle TV1. Sarjan on kirjoittanut Roy Clarke, joka on kirjoittanut myös monia muita brittiläisiä komediasarjoja, muun muassa sarjaa Pokka pitää (engl. Keeping Up Appearances).
Sarjan päärooleissa ovat muun muassa Bill Owen, Peter Sallis, Brian Wilde, Kathy Staff sekä Stephen Lewis (tarkastaja Blakey sarjassa Mennään bussilla). Sarjan tapahtumat sijoittuvat pieneen englantilaiskylään Yorkshireen, Englantiin. Televisiosarja on nostattanut kuvauspaikkana toimivan Holmfirthin kylän maailmankartalle.
Sarjassa seurattiin kolmen ystävyksen – vanhat herrat Compo, Clegg ja Foggy, jotka elävät toista lapsuuttaan – ja muiden kyläläisten edesottamuksia. Pääkolmikko ihmettelee maailman menoa omaan hullunkuriseen tapaansa ja työntää nenänsä joka paikkaan. Ja siellä, missä he liikkuvat, ei yllättäviä käänteitä puutu. Kylän tapahtumia ja kyläläisten edesottamuksia puidaan sitten laveasti rouvien kahvipöydässä.
Aiheesta muualla

Vielä virtaa Internet Movie Databasessa (englanniksi)
BBC, Comedy Guide
"Smiler" eli Stephen Lewis Internet Movie Databasessa. (englanniksi)
White River (Indiana)

White river ja sen valuma-alue.
White River on joki Yhdysvalloissa Indianan osavaltiossa. Se Wabash-joen sivujoki. Kaksihaaraisen joen läntinen haara on 583 km pitkä.
Vuonna 1999 joessa koettiin ympäristökatastrofi, kun noin viisi miljoonaa kalaa kuoli kemikaalipäästön takia.
Aiheesta muualla

Kuvia tai muita tiedostoja aiheesta White River (Indiana) Wikimedia Commonsissa
White Power

Valkoisen ylivallan kannattajien käyttämä ”arjalainen nyrkki” tai ”White Power -nyrkki”.
White Power -termillä (suom. valkoinen valta) viitataan valkoihoisten valta-aseman edistämiseen. Sen toi esille yhdysvaltalainen uusnatsijohtaja George Lincoln Rockwell vastineeksi termille ”Black Power”.  Nykyään sitä käyttävät tunnuslauseenaan useat rasistiset ryhmittymät, kuten uusnatsit.[lähde? ]
Aiheesta muualla

Kuvia tai muita tiedostoja aiheesta White Power Wikimedia Commonsissa
Wieke Kaptein

Wieke Hendrikje Maria Kaptein (s. 29. elokuuta 2005 Hengelo) on alankomaalainen jalkapalloilija, pelipaikaltaan keskikenttäpelaaja. Hän on pelannut Alankomaiden naisten maajoukkueessa toukokuun 2024 loppuun mennessä kahdeksan maaottelua. Ensimmäisen naisten maaottelunsa hän pelasi huhtikuussa 2023 Puolaa vastaan.
Seuratasolla Kaptein on edustanut kotimaassaan Twenteä. Hän on pelannut maansa pääsarjassa kolmen kauden aikana 62 ottelua ja tehnyt niissä kuusi maalia. Hän voitti liigamestaruuden vuosina 2022 ja 2024. Hän siirtyi syksyllä 2023 englantilaisseura Chelseaan mutta pelasi vielä kauden 2023–2024 lainalla Twentessä.
Wieland Wagner

Wieland Adolf Gottfried Wagner (5. tammikuuta 1917 Bayreuth – 17. lokakuuta 1966 München) oli saksalainen oopperaohjaaja. Hän oli säveltäjä Richard Wagnerin pojanpoika.
Wieland johti Bayreuthin musiikkijuhlia yhdessä veljensä Wolfgang Wagnerin kanssa vuodesta 1951 vuoteen 1966. Hän uudisti Richard Wagnerin teosten näyttämöllepanoa monin tyylikeinoin, kuten valaistustekniikan avulla.
Venio Losert

| Mitalit | Mitalit | Mitalit |  |
| --- | --- | --- | --- |
|  Venio Losert |  Venio Losert |  Venio Losert |  |
Maa:   Kroatia
Miesten käsipallo
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 |  käsipallo |  |
|  Kultaa | Ateena 2004 |  käsipallo |  |
| MM-kilpailut  | MM-kilpailut  | MM-kilpailut  |  |
|  Hopeaa | Islanti 1995 | käsipallo |  |
|  Hopeaa | Tunisia 2005 | käsipallo |  |
|  Hopeaa | Kroatia 2009 | käsipallo |  |
Venio Losert (s. 25. heinäkuuta 1976 Zavidovići, Bosnia ja Hertsegovina, Jugoslavia) on kroatialainen käsipalloilija ja kaksinkertainen olympiavoittaja. Maalivahtina pelaava Losert on voittanut olympiakultaa kahdesti: Atlantasta 1996 ja Ateenasta 2004.
Seurajoukkuetasolla Losert on edustanut 2000-luvulla suurimmaksi osaksi espanjalaisia seuroja, kuten FC Barcelonaa. 1990-luvulla Losert edusti kotimaassaan Kroatiassa maan ykkösseuraa RK Zagrebia.
Saavutuksia > Maajoukkuesaavutuksia

2x olympiakultaa (Atlanta 1996 ja Ateena 2004)
3x MM-hopeaa (1995, 2005 ja 2009)
Saavutuksia > Seurajoukkuesaavutuksia

2x Euroopan cup (1991–1992 ja 1992–1993)
7 Kroatian mestaruutta peräkkäin vuosina 1992–1999
7 Kroatian cup-mestaruutta peräkkäin vuosina 1992–1999
Espanjan mestaruus 2004–2005
2x Espanjan cup (2006–2007 ja 2008–2009)
2x Espanjan supercup (2006–2007 ja 2008–2009)
Saavutuksia > Henkilökohtaisia saavutuksia

Kroatian Vuoden käsipalloilija 1997
Aiheesta muualla

Profiili sports-reference.com:issa (Arkistoitu – Internet Archive) (englanniksi)
Losertin profiili FC Barcelonan sivustolla (Arkistoitu – Internet Archive) (englanniksi)
Visbyn kasvitieteellinen puutarha

Huvimaja Visbyn kasvitieteellisessä puutarhassa.
Visbyn kasvitieteellinen puutarha (ruots. DBW:s botaniska trädgård) on Gotlannissa, Ruotsissa sijaitseva kasvitieteellinen puutarha.
Carl von Linné tuli vuonna 1741 Gotlantiin tutkimaan saaren ainutlaatuista luontoa ja keräämään kasvi- ja eläinnäytteitä. Tämän innoittamana Visbyhyn perustettiin kasvitieteellinen puutarha vuonna 1855, johon jokainen voi käydä tutustumassa. Puisto on erityisen kuuluisa ruusuistaan.
Aiheesta muualla

Kuvia tai muita tiedostoja aiheesta Visbyn kasvitieteellinen puutarha Wikimedia Commonsissa
WZ-111 raskas panssari

| WZ-111 raskas panssari |
| --- | --- |
 WZ-111 Pekingin panssarimuseossa
Aseen tyyppi:  Raskas panssarivaunu
Alkuperämaa:  Kiina
Palvelushistoria
Tekniset tiedot
Paino:  49 tonnia
Pituus:  10,625 m (piippu mukaan lukien)
Leveys:  3,3 m
Korkeus:  2,497 m
Miehistö:  4 (johtaja, lataaja, ampuja, ajaja)
Panssarointi:  25–230 mm
Pääaseistus:  1 x 122 mm "Y-174" panssarikanuuna
Muu aseistus:  1 x 12,7 mm DŠK raskas konekivääri 2 x 7,62 mm konekivääriä (yksi koaksiaalinen ja toinen rungon etuosassa oikealla puolella)
Moottori:  12-sylinterinen mekaanisesti ahdettu dieselmoottori jäähdyttimellä
Teho:  520 hv (388 kW)
Teho/paino:  10,4 hv/tonni
Jousitus:  Vääntösauvajousitus
Toimintasäde:  150 kilometriä
Huippunopeus:  35 km/h (tiellä)
WZ-111 raskas panssari (kiin.: 111重型坦克; pinyin: 111 zhòngxíng tǎnkè) oli 1960-luvulla Kiinassa kehitetty raskas panssarivaunu, joka lopulta peruttiin vuonna 1964 useiden kehitysongelmien vuoksi.
Valiolehdet

Yhtyneiden Kuvalehtien ja Valiolehtien vuonna 1957 valmistunut toimitalo Helsingin Hietalahdenrannassa.
Valiolehdet Oy oli vuonna 1947 Helsinkiin perustettu Yhtyneet Kuvalehdet Oy:n tytäryhtiö. Se julkaisi useita aikakauslehtiä, joista osan omistivat eri alojen seurat ja yhdistykset ja Valiolehdet vain kustansi niitä. Sen toimitusjohtajana oli muun muassa Kalervo Pakkala.
Valiolehdet Oy:n julkaisemia lehtiä olivat muiden muassa Kuvaposti, Elokuva-Aitta, Kaunis koti, Metsästys ja Kalastus, Parnasso ja Urheilun Kuva-Aitta sekä lastenlehdet Sarjakuvalehti, Raketti ja Nakke Nakuttaja.
White Sands Missile Range

White Sands Missile Range (WSMR), aiemmin White Sands Proving Grounds, on Yhdysvaltain armeijan rakettialue New Mexicossa. Alue on pinta-alaltaan 8 287 km² ja siten Yhdysvaltojen suurin sotilaallinen tukikohta.
Alue perustettiin muodollisesti 1945-07-1616. heinäkuuta 1945. Siellä suoritettiin ensimmäinen ydinpommien testaus eli ydinkoe, joka tunnetaan nykyisin nimellä Trinity (ydinkoe).
Saksalaisilta toisen maailmansodan lopussa saadut V-2 -raketit vietiin WSMR:ään takaisinmallinnettavaksi ja Operaatio paperiliittimen mukana myös useita saksalaisia V-2:n parissa työskennelleistä tieteilijöistä.
NASAn käyttö

NASA perusti White Sands Test Facilityn alueelle 1963.
Vuosina 1963 - 1966 NASA laukaisi Little Joe II boosterraketteja testatessaan Apollo-ohjelman pelastustornia. Sittemmin NASA on käyttänyt aluetta avaruussukkulaohjemassaan sukkulan varalaskeutumispaikkana ja lentäjien harjoittamiseen.
Aiheesta muualla

Wikimedia Commonsissa on kuvia tai muita tiedostoja aiheesta .
WSMR (US Army) (Arkistoitu – Internet Archive)
WSMR Museum (Arkistoitu – Internet Archive)
Works by White Sands Missile Range Public Affairs Office at Project Gutenberg
Avaruussukkula Columbia (STS-3) laskeutuu Northup Strippiin kaksi T-38 Talon lentokonetta perässään.
Vielä kerran tunteella

Vielä kerran tunteella (engl. Once More, with Feeling) on yhdysvaltalaisen draamasarjan Buffy, vampyyrintappajan (1997–2003) kuudennen tuotantokauden 7. jakso, ja sarjan ainoa musikaalijakso. Sen on käsikirjoittanut ja ohjannut sarjan luoja Joss Whedon. Jakson ensiesitys oli Yhdysvalloissa UPN-televisiokanavalla 6. marraskuuta 2001. Sarja kertoo Buffy Summersista, mystisten voimien valitsemasta teinistä, joka taistelee vampyyreitä, demoneja ja muita pahuuksia vastaan kuvitteellisessa Sunnydalen kaupungissa.
Jaksossa Sweet-niminen demoni pakottaa Sunnydalen asukkaat laulamaan ja paljastamaan piilotettuja totuuksia satunnaisilla hetkillä. Samalla jakso keskittyy muutoksiin päähenkilöiden suhteissa, kun totuudet tulevat esiin. Jakson nimi tulee Sweetin laulamasta vuorosanasta; kun hahmot ovat paljastaneet totuutensa ja kohdanneet niiden aiheuttamat seuraukset, Sweet laulaa ”say you're happy now, once more, with feeling”.
Kaikki vakituiset näyttelijät lauloivat omat osuutensa, joskin jotkut saivat mahdollisimman vähän laulukohtia omasta pyynnöstään. ”Vielä kerran tunteella” on teknisesti sarjan kaikkein monimutkaisin jakso, sillä ylimääräisiä laulu- ja tanssiharjoituksia järjestettiin näyttelijöille samalla kun he työstivät neljää muuta Buffy-jaksoa. Jakso merkitsi Joss Whedonin ensimmäistä kertaa säveltäjänä. Hän käytti erilaisia tyylejä 1940-luvun musiikista 1980-luvun power balladeihin ilmaistakseen hahmojen salaisuudet erityisellä tavalla. Jakso sai ensiesityksensä jälkeen hyvän vastaanoton ja erityisesti kehuttiin sen sisältämää huumoria ja nokkeluutta, johon fanit olivat tottuneet. Sitä pidetään yhtenä sarjan parhaimmista ja suosituimmista jaksoista.
Tuotanto

Joss Whedon oli halunnut tehdä musikaalijakson sarjan alusta lähtien. Whedon ja Anthony Head, joka esitti Gilesia, olivat puhuneet siitä jo vuonna 1996 heidän kuvatessa Buffyn pilottijaksoa. Tämä korostui viidennen tuotantokauden aikana, kun hän järjesti Shakespeare -illan kotonaan, jossa luettiin tämän näytelmiä. He alkoivat juoda ja laulaa, josta Whedon sai selville, että osalla näyttelijöistä oli musikaalisia lahjoja. Whedon sävelsi ja sanoitti jakson musiikkikappaleet puolessa vuodessa. Suurin osa jaksosta valmistui hänen kuukauden mittaisen lomansa aikana Cape Codissa. Kun kappaleet olivat valmiita, Whedon ja hänen vaimonsa Kai Cole nauhoittivat demon, jossa pari lauloi kaikkien osat. Whedon lähetti kopion demosta näyttelijöille, jotka kukin reagoivat omalla tavallaan musikaalijaksoon. Anthony Head oli riemuissaan, mutta esimerkiksi Spikea näyttelevä James Marsters ei pitänyt ideasta. Muutamat olivat niin kauhuissaan, että he yrittivät luistaa jaksosta. Musikaali oli suuri taiteellinen riski ja osa pelkäsi, että jos he epäonnistuisivat, heidän uransa olisi pilalla.
Whedon käytti paljon erilaisia musiikkityylejä säveltäessään kappaleita. Kirjassa Music, Sound, and Silence in Buffy the Vampire Slayer kerrotaan kappaleiden sisältävän muun muassa 1940-luvun musiikkia, 1950-luvun swingiä, 1970-luvun stadion-rockia, 1980-luvun power balladeja ja 1990-luvun soft rockia.
Rooleissa

Vierailevat näyttelijät:
| 0 | 1 | 2 |
| --- | --- | --- |
|  Anthony Stewart Head  | … |  Rupert Giles   |
|  Hinton Battle  | … |  Sweet   |
|  Amber Benson  | … |  Tara Maclay   |
Aiheesta muualla

Vielä kerran tunteella Internet Movie Databasessa (englanniksi)
Buffy, vampyyrintappaja
| --- | --- |
Sarja:  Elokuva · Sarja · Sarjakuvat (Eight · Nine · Ten)
Jaksot:  ”Ruumis” · ”Paluu” · ”Vielä kerran tunteella”
Hahmot:  Buffy Summers · Faith Lehane
Spin-offit:  Angel · Fray
Vielä tämän hetken

| Vielä tämän hetken |
| --- | --- |

Ohjaaja:  Zagros Manuchar
Käsikirjoittaja:  Zagros Manuchar
Tuottaja:  Mete Sasioglu
Kuvaaja:  Mika Vartiainen
Leikkaaja:  Zagros Manuchar
Lavastaja:  Toni Kari
Valmistustiedot
Valmistusmaa:   Suomi
Tuotantoyhtiö:  Filmfly
Kesto:  14 min
Alkuperäiskieli:  Suomi
Aiheesta muualla
Virallinen sivusto
IMDb 
Elonet
Infobox OKNimi-testi OK: 
Vielä tämän hetken on Zagros Manucharin ohjaama ja käsikirjoittama suomalainen lyhytelokuva vuodelta 2009.  Elokuva kuvattiin marraskuussa 2009 ja se on suunnattu festivaalilevitykseen.
Synopsis

Lähestytään ihmistä, joka on tehnyt päätöksen.
Vastaanotto

Elokuvan ensimmäinen julkinen esitys tapahtui Kinos-lyhytelokuvafestivaalilla Lahdessa 27.3.2010, jossa elokuva voitti Lumipallo-palkinnon. 
Syyskuussa 2010 Reikäreuna-elokuvafestivaali palkitsi elokuvan parhaana lyhytelokuvana.
Festivaalit

| Vuosi | Festivaali | Paikkakunta | Maa |
| --- | --- | --- | --- |
| 2010 | Kinos-lyhytelokuvafestivaali | Lahti | Suomi |
| 2010 | Short Film Corner / Cannes Film Festival  | Cannes | Ranska |
| 2010 | Slow Film Festival   | Eger | Unkari |
| 2010 | Blue Sea Film Festival  | Rauma | Suomi |
| 2010 | Reikäreuna-elokuvafestivaali | Orivesi | Suomi |
| 2010 | Batumi International Arthouse Film Festival  | Batumi | Georgia |
| 2010 | Pentedattilo - Festival Internazionale di Cortometraggil  | Pentedattilo | Italia |
| 2010 | Capalbio Cinema  - International Short Film Festival | Capalbio | Italia |
| 2011 | Origines d'ailleurs / L’Institut finlandais en France | Pariisi | Ranska |
| 2011 | La Normandie et le Monde – International Film Festival of Vernon | Vernon | Ranska |
Aiheesta muualla

Elokuvan kotisivut (Arkistoitu – Internet Archive)
Vielä tämän hetken Internet Movie Databasessa (englanniksi)
Vielä tämän hetken Elonet.
Visbyn keskiaikaviikko

Munkbollen - keskiaikaista jalkapalloa Visbyn kehämuurin ulkopuolella.
Visbyn keskiaikaviikko (ruots. Medeltidsveckan) on vuosittainen keskiaikatapahtuma, joka järjestetään viikolla 32 Gotlannissa ja siellä ensisijaisesti Visbyssä. Tapahtuma on järjestetty vuodesta 1984. Keskiaikaviikon teemana oli monena vuonna Valdemar Atterdagin hyökkäys Visbyyn vuonna 1361, mutta nykyisin teema vaihtelee vuosittain. Tapahtuman aikana järjestetään muun muassa keskiaikaiset markkinat ja turnajaiset sekä keskiaikaisissa vaatteissa Munkbollen ja liveroolipeli-piknik.
Aiheesta muualla

Wikimedia Commonsissa on kuvia tai muita tiedostoja aiheesta .
Medeltidsveckan på Gotland
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Medeltidsveckan
Käännös suomeksi
Violetta Blue

| Violetta Blue |
| --- | --- |

Henkilötiedot
Koko nimi:  Ada Mae Johnson
Syntynyt: 27. maaliskuuta 1977 (ikä 47)
Pornonäyttelijä
Taiteilijanimet:  Noname Jane Violet Lust Violet Blue
Aktiivisena:  2000–2007
Elokuvien määrä:  267
Silmien väri:  ruskea
Hiusten väri:  ruskea
Mitat:  70C-58-86 cm
Pituus:  160 cm
Paino:  47 kg
Aiheesta muualla
Kotisivut
IMDb
Violetta Blue (oik. Ada Mae Johnson, s. 27. maaliskuuta 1977 Aberdeen, Washingtonin osavaltio, Yhdysvallat) on yhdysvaltalainen pornonäyttelijä. Hän käytti vuoteen 2007 asti taiteilijanimeä Violet Blue kunnes samannimisen kirjailijan aloittama oikeusjuttu pakotti hänet vaihtamaan nimeä.
Ura

Opiskeluaikoinaan Blue oli cheerleader neljän vuoden ajan. Hän toimi myös harrastelijataiteilijoiden alastonmallina. Siirryttyään Evergreen State Collegeen hänen pääaineensa oli ympäristötiede. Hän kuitenkin keskeytti opinnot ja muutti Las Vegasiin jossa aloitti työt stripparina. Puolen vuoden ajan hän esiintyi siellä nimellä Tally Ho. Blue muutti Utahiin Salt Lake Cityyn, jossa jatkoi esiintymisiään. Vuonna 2000 pornoalan agentti Roy Garcia huomasi hänet ja vei hänet Kaliforniaan, jossa hänelle olisi ollut tarjolla alastonmallin töitä. Mallintöitä hänen ei kuitenkaan onnistunut saamaan, joten Blue siirtyi pornoelokuvien pariin. Sittemmin hän on esiintynyt yli 300 pornoelokuvassa, muun muassa yhtiöille Wicked Pictures ja Vivid Entertainment. Blue tuli hyvin suosituksi Japanissa. Huhtikuussa Blue palasi Washingtonin osavaltioon. Elokuussa hän ilmoitti, ettei kuvaa enää seksikohtauksia miesten kanssa vaan keskittyy parisuhteeseensa. Blue sai lapsen toukokuussa 2007.
Aiheesta muualla

Wikimedia Commonsissa on kuvia tai muita tiedostoja aiheesta .
Violetta Blue Internet Movie Databasessa. (englanniksi)
Warren Weir

| Mitalit | Mitalit | Mitalit |  |
| --- | --- | --- | --- |
|  Warren Weir Lontoon olympialaisissa 2012. |  Warren Weir Lontoon olympialaisissa 2012. |  Warren Weir Lontoon olympialaisissa 2012. |  |
Maa:   Jamaika
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | 200 metriä |  |
| MM-kilpailut  | MM-kilpailut  | MM-kilpailut  |  |
|  Kultaa | Moskova 2013 | 4 × 100 metriä |  |
|  Hopeaa | Moskova 2013 | 200 metriä |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Glasgow 2014 | 200 metriä |  |
|  Pronssia | Gold Coast 2018 | 4 × 100 metriä |  |
Warren Weir (s. lokakuu 1989 Trelawny, Jamaika) on jamaikalainen pikajuoksija. Hänen ennätyksensä 100 metrillä on Kingstonissa 8. kesäkuuta 2013 juostu 10,02 sekuntia ja 200 metrillä Kingstonissa 23. kesäkuuta 2013 juostu 19,79 s.
Lontoon olympialaisissa 2012 hän saavutti 200 metrillä pronssimitalin ajalla 19,84 s. Moskovan MM-kilpailuissa 2013 Weir sijoittui 200 metrillä hopealle sivuten ennätystään 19,79.  Hän juoksi lisäksi alkuerissä Jamaikan 4 × 100 metrin viestijoukkueessa, joka loppukilpailussa voitti toisella kokoonpanolla maailmanmestaruuden. Glasgow'n Kansainyhteisön kisoissa 2014 hän sai hopeaa 200 metrillä ajalla 20,26. Hän karsiutui MM-kilpailujen 200 metrillä välierissä Pekingissä 2015 ja alkuerissä Lontoossa 2017. Gold Coastin Kansainyhteisön kisoissa 2018 hän sai pikaviestissä pronssia.
Weirin kanssa samassa harjoitustallissa ovat olleet Usain Bolt ja Yohan Blake, ja häntä valmentaa Glen Mills.
Henkilökohtaiset ennätykset

100 metrin juoksu: 10,02 (2013)
200 metrin juoksu: 19,79 (2013)
110 metrin aitajuoksu (99 cm:n aidat): 13,65 (2007)
Aiheesta muualla

Kuvia tai muita tiedostoja aiheesta Warren Weir Wikimedia Commonsissa
Visbyn kehämuuri

Visbyn kehämuuria Pohjoisilla vallihaudoilla (Nordergravar).
Visbyn kehämuuri on keskiaikainen puolustusmuuri ruotsalaisessa Visbyn kaupungissa, Gotlannissa. Se on rakennettu kahdessa vaiheessa, ja valmistui vuonna 1288. Muuri on pituudeltaan 3,44 kilometriä, ja korkeudeltaan 11 metriä. Kehämuuria restauroitiin vuosina 1884–1886. Restaurointitöitä ohjasi arkkitehti Emil Viktor Langlet.
Rakennelma sijoittui toiseksi Aftonbladet-lehden etsiessä 2007 Ruotsin "seitsemää ihmettä".
Aiheesta muualla

Wikimedia Commonsissa on kuvia tai muita tiedostoja aiheesta .
Tietoa kehämuurista (Arkistoitu – Internet Archive) (englanniksi) (ruotsiksi)
Videopelaaja

Videopelaaja on henkilö, joka pelaa videopelejä. Pelaajan erottaa muista mediamuotojen käyttäjistä toimijuus, sillä pelaaja ei ole passiivinen vastaanottaja tai tulkitsija.
Videopelaajat > Määrittely omistautumisen mukaan > Kasuaalipelaaja

Kasuaalipelaajalla viitataan pelaajiin, jotka pelaavat kasuaalipelejä, mutta sillä voidaan viitata myös pelaajiin, jotka pelaavat säännöllisesti mutta vain vähän kerrallaan. Kasuaalipelaaja ei välttämättä pidä pelaamista harrastuksenaan.
Videopelaajat > Määrittely omistautumisen mukaan > Peliharrastaja

Peliharrastaja pitää videopelien pelaamista harrastuksenaan.
Videopelaajat > Määrittely omistautumisen mukaan > Hardcorepelaaja

Hardcorepelaajat käyttävät paljon aikaa videopelien pelaamiseen.
Videopelaajat > Ammattipelaaja

Elektronisen urheilun harrastajat pelaavat videopelejä ammattillisesti, kun he ovat työsuhteessa tai osana jotain yhdistystä ja osallistuvat kansainvälisiin kilpailuihin tavoitteenaan menestyä.
Aiheesta muualla

Kuvia tai muita tiedostoja aiheesta Videopelaaja Wikimedia Commonsissa
Visbyn tuomiokirkko

| Visbyn tuomiokirkko Visby domkyrka |
| --- | --- |

Koordinaatit:  57°38′30″N, 18°17′52″E
Kirkkokunta:  Ruotsin kirkko
Hiippakunta:  Visbyn hiippakunta
Seurakunta:  Visbyn tuomiokirkko seurakunta
Rakentamisvuosi:  1225
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Visbyn tuomiokirkko (ruots. Visby domkyrka) tai Pyhän Marian kirkko (ruots. Sankta Maria kyrka) on Gotlannissa, Ruotsissa sijaitsevan Visbyn hiippakunnan tuomiokirkko. Kirkko on toiminut tuomiokirkkona vuodesta 1572 lähtien. Sitä ennen se toimi seurakunnankirkkona. Keskiajalta peräisin olevan kirkon on alun perin rakennuttanut saksalainen kauppias. Kirkkoa alettiin rakentaa 1100-luvun lopussa, ja se vihittiin käyttöön vuonna 1225. Alun perin se oli tarkoitettu vierailevien saksalaisten kauppiaiden kirkoksi, mutta koska saksalaisia muutti paljon kaupunkiin, kirkosta tuli heidän seurakuntakirkkonsa. Tuomiokirkko on ainoa kaupungin keskiaikaisista kirkoista, joka on säilynyt nykyaikaan asti. 1500-luvulta 1800-luvulle asti sen ympärillä oli Visbyn ainoa tavallinen hautausmaa.
Aiheesta muualla

Wikimedia Commonsissa on kuvia tai muita tiedostoja aiheesta .
Kirkko Ruotsin kirkon sivuilla (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Visby domkyrka
Käännös suomeksi
Uutisluotsi

Uutisluotsi on suomalainen paikallislehti, joka ilmestyy Noormarkussa.
Uutisluotsin kustantaja on aiemmin ollut Annina Ruokoski. Hän harkitsi lehden lakkauttamista syksyllä 2022, mutta sen osti Lalli Oy, joka jatkaa lehden julkaisemista 6. lokakuuta 2022 alkaen. Päätoimittajana jatkaa Ruokoski.
Vanhan kirkon puisto

Vanhan kirkon puisto voi tarkoittaa jotain seuraavista:
Vanhan kirkon puisto eli Vanha kirkkopuisto, puisto ja hautausmaa Helsingissä
Vanhan kirkon puisto eli Kirjastonpuisto, puisto Tampereella
Vanhan kirkon puisto, hautausmaa Kuopion Nilsiässä
”Vanhan kirkon puisto”, suomenkielinen versio Jimmy Webbin kappaleesta ”MacArthur Park”
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vanhan kirkon puisto”, voi hakea sivunnimihaulla, laajalla sivunnimihaulla tai tekstihaulla.
Warren Weaver

Warren Weaver vuonna 1940.
Warren Weaver (17. heinäkuuta 1894 Reedsburg, Wisconsin, Yhdysvallat – 24. marraskuuta 1978 New Milford, Connecticut) oli yhdysvaltalainen matemaatikko ja konekääntämisen uranuurtaja.
Weaver opiskeli Wisconsinin yliopistossa. Ensimmäisen maailmansodan aikana hän palveli Yhdysvaltain ilmajoukoissa. Sodan jälkeen hän suoritti Wisconsinissa tohtorintutkinnon vuonna 1921 ja opetti siellä matematiikkaa vuosina 1920–1932. Tutkimustyönsä ohella Weaver hoiti useita luottamustehtäviä mm. Rockefeller-säätiössä, Sloan–Kettering-instituutissa ja Amerikan tieteenedistämisseurassa.
Weaverin keskeisiin tutkimusaloihin kuuluivat todennäköisyys, informaatioteoria ja tilastotiede. Yhdessä Claude Shannonin kanssa hän kehitti viestinnän matemaattista teoriaa. He julkaisivat klassisen teoksensa The Mathematical Theory of Communication vuonna 1949. Weaver kehitteli myös konekääntämisen teoriaa: digitaalisilla tietokoneilla voitaisiin kääntää tekstiä luonnollisesta kielestä toiseen.
Weaver oli myös käännöstutkimuksen edelläkävijä. Hän keräili Liisan seikkailut ihmemaassa -romaanin käännöksiä ja tarkasteli tutkielmassaan Alice in many tongues: The translations of Alice in Wonderland (1964) käännösten historiaa sekä pyrki vertailemaan eri käännösmenetelmiä tieteellisesti.